wickkiey/tamil-wikipedia-chunked huggingface dataset:
# பேரியம் ஐப்போகுளோரைட்டு

**பேரியம் உபகுளோரைட்டு** அல்லது **பேரியம் ஐப்போகுளோரைட்டு** (*barium hypochlorite*) என்பது Ba(ClO)<sub>2</sub> என்ற மூலக்கூறு வாய்பாடுடன் கூடிய பேரிய உப்பு ஆகும்.  
இது நெசவாடைகள், காகிதம், காகிதக் கூழ் ஆகியவற்றை வெளுக்கும் ஒரு முகவராக பயன்படுத்தப்படுகிறது. வெடிபொருட்களை தூய்மையாக்கும் மாசுநீக்கியாகவும், ஒரு கிருமி நாசினியாகவும், குளோரோப்பிக்ரின் தயாரிப்பில் இடுபொருளாகவும் பயன்படுத்தப்படுகிறது.
# பொண்டாட்டி ராஜ்ஜியம்

***பொண்டாட்டி ராஜ்ஜியம்*** 1992ல் வெளிவந்த தமிழ் திரைப்படமாகும். இதனை பொண்டாட்டி ராஜ்ஜியம் கே. எஸ். ரவிக்குமார் இயக்கியிருந்தார். சரவணன்,ரஞ்சிதா,ஆர். சுந்தர்ராஜன் (இயக்குநர்) ஆகியோர் முக்கிய கதாப்பாத்திரத்தில் நடித்திருந்தனர்.  
இத்திரைப்படத்தினை கே. பிரபாகரன் தயாரித்திருந்தார். தேவா இசையமைத்திருந்தார். காளிதாசன் பாடல்களை எழுதியிருந்தார்.
# பொண்டாட்டி ராஜ்ஜியம்

## நடிகர்கள்

- சரவணன்
- ரஞ்சிதா
- ஆர். சுந்தர்ராஜன் (இயக்குநர்)
- சித்ரா
- கே. எஸ். ரவிக்குமார்
- ரஜா ரவீந்திரர்
- சோனா
- சின்னி ஜெயந்த்
- கோவை சரளா
- தியாகு
- பாண்டு
# ஆனந்த் பாபு

**ஆனந்த் பாபு** (பிறப்பு: 30 ஆகத்து 1963) ஒரு இந்தியத் திரைப்பட நடிகர் ஆவார். இவர் நன்கறியப்பட்ட தமிழ் நடிகர் நாகேஷின் மகனாவார். இவரது நன்றாக நடனமாடும் திறனுக்காகவும் அறியப்படுகிறார். இவர் 1983 முதல் 1999 வரையிலான காலகட்டத்தில் பல திரைப்படங்களில் முன்னணி நடிகராக நடித்தவர். 2009ஆம் ஆண்டு முதல் துணைக் கதாபாத்திரங்களில் நடித்து வருகிறார்.
# ஆனந்த் பாபு

## வாழ்க்கைக் குறிப்பு

ஆனந்த் பாபு 1985 திசம்பர் 8 அன்று சாந்தி என்ற பெண்ணைத் திருமணம் செய்து கொண்டார். இவரது இளைய மகனான கஜேஷ் தற்போது தமிழ்த் திரைப்படங்களில் நடித்து வருகிறார். போதைப் பழக்கத்திற்கு ஆளானதால் 2006 ஆவது ஆண்டில் மருத்துவமனையில் அனுமதிக்கப்பட்டார்.
# ஆனந்த் பாபு

## நடித்த திரைப்படங்கள்

| ஆண்டு | திரைப்படம் | மொழி | கதாபாத்திரம் | குறிப்புகள் |
| --- | --- | --- | --- | --- |
| 1983 | *தங்கைக்கோர் கீதம்* | தமிழ் |  |  |
| 1984 | *கடமை* | தமிழ் |  |  |
| 1984 | *புயல் கடந்த பூமி* | தமிழ் |  |  |
| 1984 | *நியாயம் கேட்கிறேன்* | தமிழ் |  |  |
| 1985 | *பாடும் வானம்பாடி* | தமிழ் | பாபு |  |
| 1985 | *வெற்றிக்கனி* | தமிழ் |  |  |
| 1985 | *உதயகீதம்* | தமிழ் | ஆனந்த் |  |
| 1985 | ''பார்த்த ஞாபகம் இல்லையோ | தமிழ் |  |  |
| 1985 | ''விஸ்வநாதன் வேலை வேண்டும் | தமிழ் |  |  |
| 1985 | ''இளமை | தமிழ் |  |  |
| 1985 | ''பந்தம் | தமிழ் |  |  |
| 1985 | ''அர்த்தமுள்ள ஆசைகள் | தமிழ் |  |  |
| 1986 | *மௌனம் கலைகிறது* | தமிழ் |  |  |
| 1986 | *பலேமித்ருடு* | தெலுங்கு |  |  |
| 1988 | *கடற்கரை தாகம்* | தமிழ் |  |  |
| 1989 | *தாயா தாரமா* | தமிழ் |  |  |
| 1990 | *புரியாத புதிர்* | தமிழ் | பாபு |  |
| 1990 | *புது வசந்தம்* | தமிழ் | மைக்கேல் |  |
| 1990 | *எங்கள் சுவாமி அய்யப்பன்* | தமிழ் | சிறப்புத் தோற்றம் |  |
| 1990 | *எதிர்காற்று* | தமிழ் | ஜனா (ஜனார்த்தன்) |  |
| 1990 | *புதுப்புது ராகங்கள்* | தமிழ் |  |  |
| 1991 | *சிகரம்* | தமிழ் | கிருஷ்ணா |  |
| 1991 | *சேரன் பாண்டியன்* | தமிழ் | சந்திரன் |  |
| 1991 | *இதய ஊஞ்சல்* | தமிழ் |  |  |
| 1991 | *எம்ஜிஆர் நகரில்* | தமிழ் |  |  |
| 1991 | *புத்தம் புது பயணம்* | தமிழ் | பாபு |  |
| 1991 | *அன்பு சங்கிலி* | தமிழ் |  |  |
| 1991 | *ஈஸ்வரி* | தமிழ் |  |  |
| 1991 | *ஒன்னும் தெரியாத பாப்பா* | தமிழ் |  |  |
| 1991 | *தாயம்மா* | தமிழ் |  |  |
| 1991 | *மாமஸ்ரீ* | தெலுங்கு |  |  |
| 1991 | *இல்லு இல்லளு பிள்ளலு* | தெலுங்கு |  |  |
| 1992 | *வானமே எல்லை* | தமிழ் | தீபக் |  |
| 1992 | ''ரெண்டு பொண்டாட்டி காவல்காரன் | தமிழ் | கிருஷ்ணன், ஆனந்த் |  |
| 1992 | *காவலுக்கு கண்ணில்லை* | தமிழ் |  |  |
| 1992 | *செவிலியர் மிகயல்* | மலையாளம் | பிரெத்தி |  |
| 1993 | *நான் பேச நினைப்பதெல்லாம்* | தமிழ் | விஸ்வநாத் |  |
| 1993 | *சூரியன் சந்திரன்* | தமிழ் |  |  |
| 1993 | *என் இதய ராணி* | தமிழ் |  |  |
| 1993 | *மா வறிகி பெல்லி* | தெலுங்கு |  |  |
| 1994 | *மணிரத்னம்* | தமிழ் |  |  |
| 1994 | *பட்டுக்கோட்டை பெரியப்பா* | தமிழ் |  |  |
| 1994 | *வாட்ச்மேன் வடிவேலு* | தமிழ் |  |  |
| 1994 | *கிஷ்கிந்தா கந்தா* | தெலுங்கு |  |  |
| 1995 | *பதிலி* | தெலுங்கு |  |  |
| 1996 | *லத்தி சார்ஜ்* | தெலுங்கு |  |  |
| 1996 | *மெருப்பு* | தெலுங்கு |  |  |
| 1996 | *வீட்டுக்குள்ளே * |  |  |  |
| 1997 | *ரோஜா மலரே* | தமிழ் | அன்பு |  |
| 1998 | *சந்தோசம்* | தமிழ் | கார்த்திக் |  |
| 1998 | *சேரன் சோழன் பாண்டியன்* | தமிழ் | சோழன் |  |
| 1999 | *அன்புள்ள காதலுக்கு* | தமிழ் |  |  |
| 2009 | *ஆதவன்* | தமிழ் | தரணி |  |
| 2009 | *மதுரை சம்பவம்* | தமிழ் |  |  |
| 2009 | *ஒளியும் ஒலியும்* | தமிழ் |  |  |
| 2012 | *ஏதோ செய்தாய் என்னை* | தமிழ் | வீரு |  |
| 2014 | *1 நினொக்கதினே* | தெலுங்கு | சந்திரசேகர் | } |
# தொடரொலி

மொழியியலில் **தொடரொலி** *(A continuant)* என்பது வாய்வழி குரற்பாதை முழுமையாக அடைபடாத நிலையில் உருவாகும் பேச்சொலி ஆகும். மெய்யொலிகளைப் பொறுத்தவரையில் உரசொலி , உயிர்ப்பொலி என்ற இரண்டு பரந்த தொடரொலிகள் காணப்படுகின்றன. சிலநேரங்களில் உயிர்ப்பொலி உரசலற்ற மெய்யொலி என்றும் அழைக்கப்படுகிறது Approximants are sometimes called "frictionless continuants"..  
இசையொலியுடன் ஒப்பிடுகையில் இவை உயிர்ப்பொலி மற்றும் மூக்கொலியைப் பெற்றும் உரசொலியைப் பெறாமலும் உள்ளன. தொழில்நுட்பவியல் கூற்றின்படி இரு சொற்களும் உயிரொலிகளைக் கொண்டிருந்தாலும் பெரும்பாலும் மெய்யொலிகள் தடைசெய்யப்பட்டுள்ளன.
# தொடரொலி

## இவற்றையும் காண்க

- ஒலிப்பியல் தலைப்புகளின் பட்டியல்
- அடைப்பான்
- இடை-நடு உயிர்
- ஒலிசொற்பகுப்பியல்
# வங்கி முறைகேள் திட்டம்

**வங்கி முறைகேள் அலுவலர்** (Banking Ombudsman) என்பவர் வங்கி வாடிக்கையாளருக்கு ஏற்படும் குறைகளைக் களைபவர். இந்திய அரசின் அறிவுறுத்தல்களின்படி, **வங்கி முறைகேள் திட்டம்** (Banking Ombudsman Scheme) 1 சனவரி 2006ஆம் நாள் முதல் நடைமுறைக்கு வந்துள்ளது. . இத்திட்டத்தை இந்திய ரிசர்வ் வங்கி நடைமுறைப்படுத்துகிறது. இத்திட்டத்தின்படி இந்தியாவில் அனைத்துப் பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர்.  
வங்கி வாடிக்கையாளர், தனது வங்கி நடவடிக்கைகள் தொடர்பான குறைகளை, அனைத்து வழிகளிலும் முயன்றும், குறிப்பிட்ட வங்கியால் தீர்க்கப்படவில்லை எனில் வங்கி முறைகேள் அலுவலரிடம் முறையிட்டுத் தீர்வு காணலாம்.. வங்கி வாடிக்கையாளர்களின் குறைகளைக் களைய, நாட்டின் பல்வேறு பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். ..  
வங்கி முறைகேள் அலுவலர், ஒரளவு நீதிமன்ற அதிகாரத்துடன் செயல்படுபவர். வங்கி முறைகேள் அலுவலரின் முடிவு, தனக்குச் சாதகமாக இல்லாத போது, வங்கி வாடிக்கையாளரோ அல்லது வங்கியோ நீதிமன்றத்தை அணுகலாம்.  
இணையவழி வங்கி நடவடிக்கைகளில், வங்கிகளின் குறைபாடுகள் குறித்தும் வங்கி முறைகேள் அலுவலரிடம் புகார் மனு அளிக்கலாம்.
# சத்தியாசிரயன்

**சத்தியாசிரயன்** (Satyasraya ஆட்சிக்காலம் கி.பி.997-1008 ) சத்திகா, இரிவபெட்டங்கா என்பவை இவரது வேறு பெயர்கள். இவர் ஒரு மேலைச் சாளுக்கிய மன்னனாவார். சத்தியாசிரயன் சோழர், பரமரா மன்னர்கள், மத்திய இந்தியாவின் செடி அரசு, குஜராத் சாளுக்கியர் (இந்தியாவின் தெற்குச் சாளுக்கியரைக் குழப்பிக் கொள்ளக் கூடாது ) ஆகியோரிடம் பல போர்களைப் புரிந்தார். இந்த போர்களின் முடிவுகள் வெற்றி தோல்விகளையுடைய கலவையாகும். இவரது தந்தை இரண்டாம் தைலப்பன் ஆட்சியின் போது இளவரசனாக இருந்த சத்தியாசிரயன் தன்னை ஒரு சிறந்த வீரனாக நிலைநிறுத்திக்கொண்டான். சத்தியாசிரயன் கன்னடப் புலவரான் ரண்ண என்பவரை ஆதரித்தார். இப்புலவர் சத்தியாசிரயனை வலிமையில் பாண்டவ இளவரசன் பீமனுடன் தனது காவியமான சாகசபீமவிஜய-வில் ஒப்பிட்டுள்ளார். இவர் அகலவர்சா, அகலன்கச்சாரிதா, சாகசபீமா போன்ற பட்டங்களைக் கொண்டிருந்தார்.
# ஐந்தாம் விக்கிரமாதித்தன்

**ஐந்தாம் விக்கிரமாதித்தன்** (Vikaramaditya V ஆட்சிக்காலம் 1008-1015 ) என்பவன் சத்யாசிரனுக்குப்பின் மேலைச் சாளுக்கிய அரியணையில் அமர்ந்தவன் ஆவான். விக்ரகிமாதித்தன் சத்யாசிரயனின் மருமகனாவான். இவன் ஆட்சியில் இருந்தது மிகவும் குறுகிய காலமே.  
விக்கிரமாதித்தனுக்குப்பின் இவனது சகோதரன் இரண்டாம் ஜெயசிம்மன் கி.பி.1015 இல் ஆட்சிப் பொறுப்பேற்றான்.
# ஐந்தாம் விக்கிரமாதித்தன்

## மேற்கோள்

- Nilakanta Sastri, K. A. (1955). A History of South India, OUP, New Delhi (Reprinted 2002).
# இசுட்ராபோ

*இசுட்ராபோ*; 64/63 கிமு – c. கிபி 24), ஒரு கிரேக்க புவியியலாளர், தத்துவ அறிஞர், மற்றும் வரலாற்று ஆய்வாளர் ஆவார். இவரது *ஜியோகிராபிகா* (Geographica) என்னும் நூல் அவரது காலத்தில் வாழ்ந்த மக்கள், இடங்கள் மற்றும் உலகின் முக்கிய பகுதிகள் பற்றிய குறிப்புகளை அறிய உதவுகிறது. உலகின் வரைபடங்களைத் தரும் நூலாகும்.
# இம்மத்நகர்

**இம்மத்நகர்** (Himatnagar) (**હિંમતનગર**), இந்தியா, குஜராத் மாநிலத்தின் சபர்கந்தா மாவட்டத்தின் நிர்வாகத் தலைமையிடம் மற்றும் மாநகராட்சியாகும். இந்நகரம் *அத்மதி* ஆற்றங்கரையில் அமைந்துள்ளது. இம்மத்நகர் என்பதற்கு வீரமான நகரம் என்று பொருளாகும்.
# இம்மத்நகர்

## வரலாறு

இம்மத்நகர், முதலில் 1426இல் *சுல்தான் அகமது ஷா-I* (1411–1443) என்பவரால் *அகமத்நகர்* என்ற பெயரால் நிறுவப்பட்டது. பின்னர் 1848இல் இப்பகுதி *இம்மத்சிங்* என்ற மன்னரால் ஆளப்பட்டதால், 1912இல் அகமத்நகர் என்ற பெயர் *இம்மத்நகர்* என மாறியது.
# இம்மத்நகர்

## பொருளாதாரம்

பீங்கான் பொருட்கள் உற்பத்தியில் இந்நகரம் முன்னிலை வகிக்கிறது. சிட்டி மற்றும் ரீஜண்ட் என்ற தனியார் நிறுவனங்கள், கட்டிடங்களின் தளத்தில் பதிக்கும் பீங்கான் ஓடுகளை பெருமளவில் தயாரிக்கிறது. எடைத் தராசுகள் மற்றும் எடைக்கற்கள் உற்பத்தியிலும் 1960ஆம் ஆண்டு முதல் முன்னிலை வகிக்கிறது.
# இம்மத்நகர்

## மக்கள் வகைப்பாடு

2011ஆம் ஆண்டு மக்கள் தொகை கணக்கெடுப்பின்படி, இந்நகர மக்கள் தொகை 3,25,669 ஆகும்..மக்கள் தொகையில் ஆண்கள் 52%; பெண்கள் 48%ஆக உள்ளனர். எழுத்தறிவு விகிதம் 77%ஆக உள்ளது. ஆறு வயதினருக்குக் குறைவாக உள்ளவர்கள், மொத்த மக்கள் தொகையில் 11%ஆக உள்ளனர்.
# வட்டாரம் (திரைப்படம்)

**வட்டாரம்** என்பது 2006 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். சரண் தயாரித்து இயக்கிய இப்படத்தில் ஆர்யா, நெப்போலியன், கிராத் பாட்டல், வசுந்தரா, நதியா மேனன் ரமேஷ் கண்ணா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு பரத்வாஜ் இசையமைத்திருந்தார். 2006 அக்டோபர் 21 அன்று வெளியான இந்த படம் சராசரி வசூலை ஈட்டியது. இது *ஆர் யு ரெடி டூ பைட்* என்ற பெயரில் இந்தியில் மொழிமாற்றம் செய்யப்பட்டது.
# வட்டாரம் (திரைப்படம்)

## நடிகர்கள்

- ஆர்யா - பர்மா
- நெப்போலியன்
- கிராத் பட்டால் - சங்கீதா
- ஆதித்யா மேனன் - காவல் ஆய்வாளர்
- தண்டபாணி
- அவினாஷ் - கருப்பசாமி
- வசுந்தரா - வீணா
- ரமேஷ் கண்ணா
- ராம்ஜி
- ராகவ் - வெற்றிவேல்
- ஸ்ரீநாத்
- அனூப் குமார்
- நாசர் - பர்மாவின் அப்பா
# வட்டாரம் (திரைப்படம்)

## பாடல்கள்

| எண் | பாடல் | பாடகர்(கள்) |  |
| --- | --- | --- | --- |
| 1 | "நானா இது நானா" | கல்யாணி |  |
| 2 | "முதல் முதலா" | ராஜேஷ் கிருஷ்ணன், ஜனனி |  |
| 3 | "ஒவ்வொரு பிள்ளையும்" | முகேஷ் |  |
| 4 | "இது காதல் காதல்" | ராஜேஷ் கிருஷ்ணன் |  |
| 5 | "உன்னை பார்த்தா" | ஷாலினி |  |
| 6 | "யார் தலைவர்" | பரத்வாஜ் |  |
| 7 | "ஸ்டார் ஹோட்டல் வேண்டாம்" | கவிதா, மிருணாளினி,
சத்யன் | } |
# வட்டாரம் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "யார் ஹீரோ, யார் வில்லன் என்பதை இடைவேளை வரை சாமர்த்தியமாகப் பொத்திப் பாதுகாக்கும் திரைக்கதைக்காக, சரணுக்கு ஒரு சபாஷ்... முன்பாதி பில்ட்- அப்களை இறுதி வரை செதுக்கிக் கொண்டுபோயிருந்தால், வட்டாரம் இன்னும் 'கெத்'தாக இருந்திருக்கும்!" என்று எழுதி மதிப்பெண்களை வழங்கினர்.
# பாலியல் தொழிலாளர்களுக்கெதிரான வன்முறை

**பாலியல் தொழிலாளர்களுக்கெதிரான வன்முறை** (*Violence against sexworkers*) என்பது பாலியல் தொழிலாளர்களுக்கு நேரும் வன்முறைகளைக் குறிக்கிறது. இவ்வன்முறைகளின் உச்சமாக சிலர் மரணத்தையும் சந்திக்க நேர்கிறது. பாலியல் தொழிலாளர்களில் பெரும்பான்மையினர் பெண்கள் என்பதால் இந்த வன்முறை பெண்களுக்கெதிரான வன்முறையாகப் பார்க்கப்படுகிறது. பாலியல் தொழிலில் ஈடுபடுத்தும் எண்ணத்துடன் பெண்கள் கடத்தப்பட்டாலும் கடத்தப்படும் எல்லோரும் பாலியல் தொழிலில் ஈடுபடுத்தப்படுவார்கள் என கூறமுடியாது. கடத்தப்படுபவர்களின் விருப்பத்தை மீறி இச்செயல் நடைபெறுவதாலும் இங்கு பாலியலை விட"வணிகமே" மேலோங்கியிருப்பதாலும் பாலியல் தொழிலாளர்களுக்கெதிரான வன்முறையாக இதை கருதமுடியாது. அது ஒரு தனிப்பட்ட சிக்கல் ஆகும்.
# பாலியல் தொழிலாளர்களுக்கெதிரான வன்முறை

## உரிமம் பெற்ற விபச்சாரம் எதிர் தெரு பாலியல் தொழிலாளிகள்

2004 ஆம் ஆண்டு அமெரிக்காவில் நடந்த பாலியல் தொழிலாளர்களின் ஆட்கொலைகளின் விகிதம் ஒரு லட்சம் பேருக்கு 204 ஆக இருந்தது. இந்தக் கணக்கீடு சட்ட அனுமதியோடு மற்றும் அனுமதியின்றி நடைபெற்ற பாலியியல் தொழில் என இருதரப்பினரையும் உள்ளடக்கியதாகும். அதே காலகட்டத்தில் ஐக்கிய அமெரிக்காவில் பாலியல் தொழிலுக்கு அடுத்தபடியான ஆபத்துகொண்ட தொழிலாளிகளான மதுபானக் கடை பெண்ஊழியர்களில் ஆட்கொலையின் விகிதம் ஒரு லட்சம் பேருக்கு 4 பேராகவும், ஆண் அழைப்பு வாடகையுந்து ஓட்டுநர்களில் ஒரு லட்சம் பேருக்கு 29 பேராகவும் இருந்தது. இதோடு ஒப்பிட்டுப் பார்க்கும்போது, பாலியல் தொழிலாளர்களுக்கான அபாயம் அதிகப்படியான விகிதமாகும். உடற்பிடிப்பு நிலையங்கள், விபச்சார விடுதிகள் போன்ற உள் அரங்கங்களில் பணிபுரியும் பாலியல் தொழிலாளர்கள் மற்றும் அழைப்பு மாதர்களைவிடத் தெருப் பாலியல் தொழிலாளர்களுக்கு நேரும் பாதிப்பின் அளவு குறிப்பிடத்தக்க அளவில் அதிகமாகும்.  
பாலியல் தொழில் சட்டபூர்வமானதாக உள்ள நாடுகளில் உரிமம்பெற்ற விபச்சார விடுதித் தொழிலாளர்களுக்கு நேரும் பாதிப்பு குறைவானதாகவே உள்ளது. எனினும் சிலசமயங்களில் அவர்களுக்கும்கூட மரணம் நிகழ்கிறது. 2003 இல் ஜெர்மனியின் ஒரு விபச்சார விடுதியில் இத் தொழிலில் ஈடுபட்டிருந்த பெண் அவரது வாடிக்கையாளரால் கத்தியால் குத்திக் கொல்லப்பட்டார். அப்பெண் அறையிலிருந்த அபாயப் பொத்தானை அழுத்திவிட்டதால் பாதுகாவலாளியால் கொலையாளியைப் பிடிக்கமுடிந்தது. ஆண் பாலியல் தொழிலாளிக்கெதிரான வன்முறை குறைந்த அளவிலேயே நடைபெறுகிறது.
# பாலியல் தொழிலாளர்களுக்கெதிரான வன்முறை

## வன்முறையான வாடிக்கையாளர், பாலியல் தரகர்கள், காவற்துறை அதிகாரிகள்

பாலியல் தொழிலாளர்களுக்குக் கொடுமையிழைப்போர் வாடிக்கையாளர்களாகவோ தொழில்நடத்துவோராகவோ இருக்கலாம். சட்டங்களின் இறுக்கத்தன்மையினால் தொந்திரவுகளைத் தவிர்ப்பதற்காக பாலியல் தொழிலாளர்கள் தங்களது வாடிக்கையாளர்களை ஒதுக்குப்புறமான இடங்களுக்கு அழைத்துச் செல்கின்றனர். இதுவே அவர்களது பாதுகாப்புக்குப் பாதகமாகிறது. பாலியல் தொழில் சட்டப்பூர்வமானதாக்கப்பட்டிருப்பினும் கூட்டாகத் தொழில் செய்வது தடைசெய்யப்பட்டுள்ள பகுதிகளில் பாலியல் தொழிலாளர்கள் தனியாகத் தொழில்செய்யும் நிலைக்கு ஆளாகின்றனர். இதனால் இவர்களுக்கான அபாயம் கூடுகிறது. பாலியல் தொழிலில் வாடிக்கையாளர்களையும் குற்றம்புரிந்தோராகக் கருதப்படும் பகுதிகளிலும் இதேநிலைதான் நிலவுகிறது.  
பாலியல் தொழிலைச் சட்டபூர்வமானதாக்காத நாடுகளில் இத்தொழிலாளர்கள் பாதிப்புக்குள்ளானவர்களாகக் கருதப்படாமல், குற்றவாளிகளாகவே கருதப்படுகின்றனர். சில நாடுகளில் பாலியல் தொழிலாளர்கள் மீது நடைபெறும் தாக்குதல்களை விசாரிப்பதற்கு காவற்துறையினரும் முன்வந்து ஒத்துழைப்பதில்லை.
சான் பிரான்சிஸ்கோவில் நடத்தப்பட்ட ஒரு கணக்கெடுப்பில், தெருப் பாலியல் தொழிலாளர்கள் பாலியல் தொழிலில் ஈடுபடும்போது, 82% உடல்ரீதியான துன்புறுத்தலுக்கும், 83% ஆயுதப் பயமுறுத்தலுக்கும், 68% வன்கலவிக்கும் ஆளாகின்றனர்..  
பாலியல் தொழில் குற்றமற்றதாக்கப்பட்டுள்ள நியூசிலாந்தில் தனித்தோ அல்லது ஒதுக்குப்புறமான பகுதிகளிலோ தொழில்செய்யும் நிலைக்கு ஆளாகாதவர்களுக்கு நேரிடும் ஆபத்துகளும் வன்முறைகளும் குறைந்துள்ளது. எப்பொழுதும் நியூசிலாந்தில் பாலியல் தொழில் சட்டபூர்வமானதாக இருந்தபோதும், குற்றமற்றதாக ஆக்கப்பட்டதே அபாயங்களைக் குறைத்தது.
# அம்ரேலி

**அம்ரேலி** (Amreli), இந்தியா, குஜராத் மாநிலத்தின், சௌராஷ்டிர தீபகற்பத்தில் அமைந்த அம்ரேலி மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும்.
# அம்ரேலி

## மக்கள் வகைப்பாடு

2001ஆம் ஆண்டு மக்கட்தொகை கணக்கெடுப்பின்படி, அம்ரேலி நகர மக்கள் தொகை 1,95,307 ஆகும். அதில் ஆண்கள் 52%; பெண்கள் 48% கொண்டுள்ளனர்.
எழுத்தறிவு விகிதம் 78% ஆகும்.
ஆறு வயதிற்குட்பட்டவர்கள், மொத்த மக்கட்தொகையில் 10%ஆக உள்ளனர்.
# இளைய பிளினி

**இளைய பிளினி** (*Pliny the Younger*, 61 - 113) என அழைக்கப்பட்ட **கையசு காசிலியசு** (*Gaius Caecilius*) என்பவர் உரோமின் வழக்கறிஞர், எழுத்தாளர் மற்றும் நீதிபதி ஆவார். இவரது மாமா மூத்த பிளினி இவரை வளர்த்து கல்வி கற்பித்தார். வெசுவியசு எரிமலை வெடிப்பின் போது மூத்த பிளினி இறந்தார்.  
மன்னர்கள் மற்றும் பல நண்பர்களுக்கு இவர் எழுதிய கடிதங்கள் காலத்தைக் கடந்து நிலை பெற்றுள்ளன. அவை பண்டைய உரோமானிய அரசியல் முறை பற்றி அறிவதற்கு உதவியாக உள்ளன.
# அப்பே (கிண்ணக்குழி)

அனுப்பிய படம்]]  
**அப்பே பள்ளம்** *(Abbe crater)* என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. மேலும், இது எச்சு பள்ளத்திற்கு தெற்காக மிக அருகிலும், பெருஞ்சுவர் படுகை கொண்டுள்ள புவான்கரே பள்ளத்திற்கு கிழக்கிலும் இருப்பதாக அடையாளம் காணப்படுகிறது. இதைக் கண்டுபிடித்த செருமன் இயற்பியலாளர் எர்னசுடு அப்பே பெயரே இப்பள்ளத்திற்கு வைக்கப்பட்டுள்ளது.  
அப்பே பள்ளத்தின் வெளிப்புறச் சுவர் சற்றே அரிக்கப்பட்டு வடமேற்கு மற்றும் தென்மேற்கு உச்சி விளிம்புகளின் குறுக்காக எரிமலை வாய் போன்ற சிறிய பள்ளங்கள் காணப்படுகின்றன. வெளிப்புறச் சுவருடன் ஒப்பிடுகையில் உட்புறத்தரை அதன் மேற்பரப்பில் சிறிய குறுங்குழிகள் பெற்று சீராக உள்ளது.
# அப்பே (கிண்ணக்குழி)

## செயற்கைக்கோள் பள்ளங்கள்

சந்திரனின் வரைபடங்கள் மீது விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.  
| அப்பே | அட்சரேகை | தீர்க்கரேகை | விட்டம் |
| --- | --- | --- | --- |
# எச்சு (கிண்ணக்குழி)

**எச்சு பள்ளம்** *(Hess Crater )* என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. எச்சு பள்ளத்தின் விளிம்பு அடுத்தடுத்த தாக்கங்களால் உண்டாக்கிய இலேசான அரிப்பு நிறைந்த வெளிச் சுவருடன் காணப்படுகிறது. எரிமலைக் குழம்பு பாய்ந்து மறுசீராக்கம் செய்யப்பட்டது போல் உள்ள இதன் தட்டையான உட்பரப்பு வேறுவித குறிப்பிடத்தக்க தாக்கங்கள் ஏதுமின்றியும் காணப்படுகிறது. இந்தத் தரைப்பகுதி அதைச்சூழ்ந்துள்ள நிலப்பகுதியைக் காட்டிலும் கருமையான நிறத்துடன் வெண் எகிர்சிதறல் பண்புடன் காணப்படுகிறது.  
எச்சு பள்ளத்தின் வடகிழக்கு விளிம்பிற்கு அருகில் பாயில் பள்ளம் இணைக்கப் பட்டும் தெற்கில் அப்பே பள்ளமும் உள்ளன. இதற்கு மேற்கில் பெருஞ்சுவர் படுகை கொண்டுள்ள புவான்கரே பள்ளம் காணப்படுகிறது. எச்சு பள்ளத்தின் கிழக்கு விளிம்பில் ஆழமாக அரிக்கப்பட்ட வெளிச்சுவர் காணப்படுகிறது. எச்சு பள்ளத்தின் வடக்கு விளிம்பு செயற்கைக்கோள் பள்ளமான எச்சு இசட் மீது சிறிதளவாக அதன் மேல் இழைந்துள்ளது. சிறிய பள்ளமான எச்சு எம் அப்பே பள்ளத்தின் வடமேற்கில் உள்ள எச்சு பள்ளத்தின் தெற்கு – தென்மேற்கு விளிம்பில் இணைந்துள்ளது.
# எச்சு (கிண்ணக்குழி)

## செயற்கைக்கோள் பள்ளங்கள்

சந்திரனின் வரைபடங்கள் மீது விண்கல் வீழ் பள்ளத்தின் மையப் பகுதியில் எச்சு பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.  
| எச்சு | அட்சரேகை | தீர்க்கரேகை | விட்டம் |
| --- | --- | --- | --- |
# இந்து இளைஞர் சேனை

**இந்து இளைஞர் சேனை** என்பது தமிழ்நாட்டில் 2015 இல் தொடங்கப்பட்ட ஓர் அமைப்பு ஆகும். புதிய தலைமுறை தொலைக்காட்சிக்கு எதிராக நடந்த குண்டு வெடிப்பு தொடர்பாக இந்த அமைப்பின் தலைவர் ஜெயம் பாண்டியன் உட்பட ஆறுபேர் கைது செய்யப்பட்டுள்ளனர். இந்த அமைப்பின் தொடக்கக் கூட்டத்தில் தமிழ்த் தேசிய கூட்டமைப்பின் மட்டக்களப்பு உறுப்பினர் சீனித்தம்பி யோகேஸ்வரன் கலந்து கொண்டார்.
# அன்பிரெண்டடு

**அன்பிரன்டடு** இது 2015ஆம் ஆண்டில் திரைக்கு வந்த அமெரிக்க நாட்டு அதிசய திகில் திரைப்படம் ஆகும். இந்தத் திரைப்படத்தை லெவன் கப்ரியாட்சே என்பவர் இயக்கியுள்ளார்.  
இந்தத் திரைப்படத்தில் ஷெல்லி கென்னிங், ரேநீ ஒல்ச்டீத், வில்லியம் பெல்ட்ஸ், கர்ட்னி ஹல்வேர்சொன், ஜேக்கப் வய்சொச்கி, மத்தேயு போஹ்ரேர் உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 17ஆம் திகதி வெளியாகவுள்ளது. இந்தத் திரைப்படத்தை யுனிவர்சல் ஸ்டுடியோஸ் என்ற நிறுவனம் வினியோகம் செய்கின்றது.
# அன்பிரெண்டடு

## நடிகர்கள்

- ஷெல்லி கென்னிங் - ப்ளைரே லில்லி
- ரேநீ ஒல்ச்டீத் - ஜெஸ் ஃபெல்டன்
- வில்லியம் பெல்ட்ஸ் - ஆடம் சீவல்
- கர்ட்னி ஹல்வேர்சொன்
- ஜேக்கப் வய்சொச்கி
- மத்தேயு போஹ்ரேர்
# தி ஏஜ் ஆஃப் அடலின்

**தி ஏஜ் ஆஃப் அடலின்** இது 2015ஆம் ஆண்டில் திரைக்கு வரவிருக்கும் அமெரிக்க நாட்டு காவிய காதல் கற்பனைத் திரைப்படம் ஆகும். இந்தத் திரைப்படத்தை லீ டொலண்ட் கிரீகர் என்பவர் இயக்க, சிட்னி கிம்மல், கேரி லுச்சேசி, அளிக்ஸ் மடிகன் மற்றும் டோம் ரோசென்பேர்க் தயாரித்துள்ளார்கள்.  
இந்தத் திரைப்படத்தில் லிவேலி பிளேக், மிச்சில் ஹிச்மன், ஹாரிசன் போர்ட், கதி பேக்கர், அமண்டா க்ரூ, ரிச்சர்ட் ஹார்மோன், எள்ளேன் புர்ச்டின், அஞ்சலி ஜெய் உள்ளிட்ட பலர் நடித்துள்ளார்கள். இந்தத் திரைப்படம் ஏப்ரல் 24ஆம் திகதி வெளியாகவுள்ளது. இந்த திரைப்படத்திற்கு ரோப் சிமொன்சென் என்பவர் இசையமைத்துள்ளார்.
# தி ஏஜ் ஆஃப் அடலின்

## நடிகர்கள்

- லிவேலி பிளேக்
- மிச்சில் ஹிச்மன்
- ஹாரிசன் போர்ட்
- கதி பேக்கர்
- அமண்டா க்ரூ
- ரிச்சர்ட் ஹார்மோன்
- எள்ளேன் புர்ச்டின்
- அஞ்சலி ஜெய்
# தி ஏஜ் ஆஃப் அடலின்

## வெளியீடு

இந்தத் திரைப்படம் ஏப்ரல் 24ஆம் திகதி வெளியாகவுள்ளது.
# குடும்ப வன்முறையும் கருவுறலும்

**குடும்ப வன்முறையும் கருவுறலும்** இணைந்து *நெருங்கியக் கூட்டாளி வன்முறை* வடிவம் பெறுகின்றது; இதில் நலக்கேட்டிற்கான தீவாய்ப்புகள் மிகுகின்றன. உடல் வருத்தியோ, சொல்லாலோ, உணர்ச்சிபூர்வமாகவோ, கருவுற்ற நேரத்தில் நிகழ்த்தும் வன்முறை தாய்க்கும் சேய்க்கும் பல உடலிய, உளவிய பாதிப்புக்களை விளைவிக்கின்றது. கருவுற்ற காலத்து குடும்ப வன்முறை கருவுற்ற பெண்ணிடம் முறையற்ற நடப்பு என வகைப்படுத்தப்படுகின்றது. இத்தகைய நடத்தை தனது தீவிரத்திலும் நிகழும் கால இடைவெளிகளிலும் பெரும் வேறுபாட்டைக் கொண்டிருக்கலாம். திருமண உறவில் ஏற்பட்ட நீண்டகால கசப்பு கருவுற்ற காலத்தில் தொடரலாம் அல்லது கருவுற்ற பின்னரே துவங்கலாம். இத்தகைய சூழலில் பெரும்பாலும் ஆண் பெண்ணுக்கு தீங்கு செய்வது நடக்கின்றது; சிறிய அளவில் பெண்ணால் ஆணுக்குத் தீங்கு நேர்வதுமுண்டு.
# குடும்ப வன்முறையும் கருவுறலும்

## காரணங்களும் தூண்டுதல்களும்

கருவுற்ற காலத்தில் வன்முறைக்கு வித்திட பல காரணங்கள் உள்ளன. கருவுறலே வலுக்கட்டாயமாக இருந்திருக்கலாம்; தான் கருத்தரிப்பதை தானே தேர்ந்தெடுக்கும் உரிமையை மறுப்பது *இனப்பெருக்கு வலுக்கட்டாயம்* எனப்படுகின்றது. குடும்பக்கட்டுப்பாட்டு அழிப்புகளை பெண் கூட்டாளிகளுக்கு எதிராக ஆண்கள் நிகழ்த்துவதற்கும் குடும்ப வன்முறைக்கும் நெருங்கியத் தொடர்புள்ளது. பிறக்கவிருக்கும் குழந்தைக்காக கருவுற்ற காலத்தில் குடும்ப வன்முறை வெளிப்படாது புகைந்து கொண்டிருக்கும் வாய்ப்புண்டு. இத்தகைய நிலையில் குழந்தை பிறந்தவுடனேயே பெண்கள் வன்முறைக்கு ஆளாகும் வாய்ப்புகள் மிகுதி.  
பாலுறவிற்கு வலுக்கட்டாயப்படுத்தப்படுவதாலும் குடும்பக் கட்டுப்பாட்டு முறைகளை அனுசரிக்க தடுக்கப்படுவதாலும் குடும்ப வன்முறையினால் பெண்கள் கருவுறுவதும் கூடுதலான குழந்தைகளைப் பெறுவதும் கூடுதலாக உள்ளது. அதிக குழந்தையுள்ள குடும்பங்களுக்கும் குடும்ப வன்முறைக்கும் தொடர்புள்ளதாக அறியப்பட்டுள்ளது. கருக்கால வன்முறையால் கருச்சிதைவு, காலந்தாழ்ந்த முன்பேறுகால கவனம், செத்துப் பிறப்பு, குறைப்பிரசவம், கருவிற்கு காயம் (சிராய்ப்பு, எலும்பு உடைதல், குத்துக் காயங்கள்) மற்றும் குறைந்த பிறப்பெடை ஆகியன நிகழும் வாய்ப்புகள் உள்ளன. தாய்க்கு கூடுதலாக உளவியல் பிரச்சினைகள், தற்கொலை முயற்சிகள், ஏற்கெனவே உள்ள நீண்டகால நோய்கள் தீவிரமாதல், காயங்கள், போதைப்பொருள் பயன்பாடு, மனக்கலக்கம், மனத்தகைவு, நீங்கா வலி, மற்றும் பெண்நோயியல் குறைபாடுகள் ஏற்பட வாய்ப்புகள் உள்ளன. கருவுறாத காலத்தை விட கருவுற்ற காலத்தில் மிகவும் மோசமாக பெண்கள் தாக்கப்படுவதாக ஆய்வொன்று அறிவிக்கின்றது. பேறுகால தாய் இறப்பிற்கு நெருங்கிய கூட்டாளி வன்முறையே பெரும் காரணமாக உள்ளது. இதற்கு அடுத்ததாகவே கொலை உள்ளது. இந்தியாவில் மருத்துவமனை ஒன்றில் நடத்தப்பட்ட ஆய்வில் கருக்கால இறப்புகளில் 16% கூட்டாளி வன்முறையால் நிகழ்ந்துள்ளன. குடும்ப வன்முறையால் கருக்கலைப்பு பயன்பாடு கூடுவதாகவும் அறியப்பட்டுள்ளது. தங்கள் நிதி, வீடு கவலைகளால் கருவுற்ற பெண்கள் தங்களுக்கு ஏற்படும் வன்முறையை வெளிப்படுத்துவதில்லை மற்றும் துன்புறுத்துபவரிடமிருந்து விலகிச் செல்வதுமில்லை.
# குடும்ப வன்முறையும் கருவுறலும்

## பரப்புகை

குடும்ப வன்முறைக்கும் கருக்காலத்தில் பெண்கள் மீதான உடல் மற்றும் பாலியல் வன்முறைக்கும் இடையே உள்ள தொடர்பை ஆராயந்தபோது இது பெருமளவில் வெளிப்படாதும் குறைத்து மதிப்பிடப்பட்டும் வருவதாக அறியப்பட்டது. ஒவ்வொரு ஆண்டும், ஐக்கிய அமெரிக்காவில் 324,000க்கும் கூடுதலான கருவுற்ற பெண்கள் குடும்ப வன்முறைக்கு ஆளாகின்றனர். பல நாடுகளும் கருக்காலத்தில் குடும்ப வன்முறைக்கு ஆளான வயதுக்கு வந்த பெண்களை புள்ளியியல்படி மதிப்பிட்டு வருகின்றன:
- ஐக்கிய இராச்சியம் : 3.4%
- அயர்லாந்து: 12.5%
- கனடா,சிலி,எகிப்து மற்றும் நிகாரகுவா: 6-15% .  
பதின்ம வயதினருக்கு கருக்கால குடும்ப வன்முறை கூடுதலாக உள்ளன. வறியநிலை பதின்ம அகவை தாய்களுக்கு இந்நிகழ்வின் விழுக்காடு 38% அளவில் கூடியதாக உள்ளது.
# புவான்கரே (கிண்ணக்குழி)

**புவான்கரே** (*Poincaré crater*) என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. அடுத்தடுத்த தாக்கங்களால் பெரும்பான்மையான கிண்ணக்குழி அதிகமாக அரிக்கப்பட்டு அதன் அசலான வெளிவிளிம்பு மேற்கு திசையில் கரடுமுரடான எச்சசொச்சங்களுடன் உருக்குலைந்துள்ளது.  
முற்றிலும் தேய்ந்து மெலிந்துள்ள கிழக்கு அரைக்கோளத்தின் உட்பரப்பு எரி கற்குழம்பு பாய்ந்து மீண்டும் மறுசீராக்கம் செய்யப்பட்டது போல் காணப்படுகிறது. இந்தத் தரைப்பகுதி அதைச்சூழ்ந்துள்ள நிலப்பகுதியைக் காட்டிலும் கருமையான நிறத்துடன் குறைவான வெண் எகிர்சிதறல் பண்புடன் காணப்படுகிறது. மேலும், இத்தரையின் கிழக்குப் பகுதிக்கு குறுக்காக ஒரு மேடு பள்ளத் தொடரை கீழ்புற வடக்கு – தெற்கில் உருவாக்கியுள்ளது.  
புவான்கரே பள்ளத்தின் சுற்றளவு முழுவதும் குறிப்பிடத்தக்க கிண்ணக்குழிகள் இதை அடையாளம் காட்டுகின்றன. வடக்கில் ஆப்மான் பள்ளமும் கிழக்கில் அப்பே மற்றும் எச்சு பள்ளமும் இதைச் சூழ்ந்துள்ளன. நேரடியான மேற்கு திசையில் புவான்கரே பள்ளத்தின் பரிமானங்களுக்கு இணையாக சுவரால் சூழப்பட்ட பிளாங்கு பள்ளம் உள்ளது.
நிலவில் உள்ள இவ்விரண்டு பள்ளங்களும் போதுமான அளவுக்கு பெரிய அளவினதாகவும் நிலவின் நோக்கு முகத்தில் லூனார் மேர் எனப்படும் சிறிய இருட்டுப் பகுதிகளைக் கொண்டனவாகவும் உள்ளன.
# புவான்கரே (கிண்ணக்குழி)

## செயற்கைக்கோள் பள்ளங்கள்

சந்திரனின் வரைபடங்கள் மீது விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.  
| புவான்கரே | அட்சரேகை | தீர்க்கரேகை | விட்டம் |
| --- | --- | --- | --- |
# புவான்கரே (கிண்ணக்குழி)

## உசாத்துணைகள்

-
-
-
# விசாரணை (திரைப்படம்)

**விசாரணை** 2015 ஆம் ஆண்டில் வெளிவந்த ஓர் இந்தியத் தமிழ் திகில் திரைப்படமாகும். வெற்றிமாறன் இயக்கும் இப்படத்தில் அட்டகத்தி தினேஷ், ஆனந்தி, ஆடுகளம் முருகதாஸ் ஆகியோர் முக்கிய கதாபாத்திரங்களில் நடித்துள்ளனர்.
63 வது தேசிய விருது வழங்கும் விழாவில் சிறந்த திரைப்படமாக இப்படம் தேர்ந்தெடுக்கப்பட்டுள்ளது. சந்திரகுமார் எழுதிய ‘லாக்கப்’ என்ற நாவலை அடிப்படையாகக் கொண்டு தயாரானது ‘விசாரணை’ திரைப்படம். சந்திரகுமாரின் உண்மையான அனுபவத்தில் இருந்து எழுதப்பட்டது ’லாக்கப்’ நாவல். அதேபோல, இந்தப் படத்தில் வரும் சம்பவங்களில் பெரும்பான்மையானவை நிஜ வாழ்க்கையில் இருந்து எடுக்கப்பட்டவை. ‘விசாரணை’ திரைப்படம் ஆஸ்கர் விருதுக்குப் பரிந்துரைக்கப்பட்டிருக்கிறது. இந்தப் படத்தை விகடன் 2016 ஆம் ஆண்டிற்கான சிறந்த படமாகத் தேர்வு செய்தது.
# விசாரணை (திரைப்படம்)

## நடிகர்கள்

- அட்டகத்தி தினேஷ்
- ஆனந்தி
- சமுத்திரக்கனி
- ஆடுகளம் முருகதாஸ்
- மிசா கோசல்
# சூதாடி (திரைப்படம்)

**சூதாடி** 2015ஆம் ஆண்டில் வெளிவரவிருக்கும் ஒரு இந்தியத் தமிழ்த் திரைப்படமாகும், இப்படத்தின் இயக்குநர் வெற்றிமாறனும், இப்படத்தின் நாயகன் தனுஷும் இணைந்து இதனை தயாரித்துள்ளனர். ஜி. வி. பிரகாஷ் குமார் இசையமைத்திருக்கும் இத்திரைப்படம் 2015ஆம் ஆண்டின் நடுப்பகுதியில் வெளியாகும் என எதிர்பார்க்கப்படுகிறது.இப்படத்தின் தொகுப்பாளர் கிஷோர் தே மூளை கட்டி காரணமாக மார்ச் 7, 2015 அன்று காலமானார்.
# சூதாடி (திரைப்படம்)

## நடிகர்கள்

- தனுஷ்
- சமந்தா ருத் பிரபு
- ரா. பார்த்திபன்
- பசுபதி
- மீனாட்சி
- கே. கே. மேனன்
# நான் ராஜாவாகப் போகிறேன்

**நான் ராஜாவாகப் போகிறேன்** (*Naan Rajavaga Pogiren*) என்பது 2013 ஆவது ஆண்டில் வெளியான ஒரு தமிழ்த் திரைப்படமாகும். இப்படத்தை இயக்கிய பிரித்வி ராஜ்குமார் இயக்குநர் வெற்றிமாறனிடம் உதவியாளராக பணியாற்றியவர் ஆவார். நகுல், சாந்தினி ஆகியோர் முக்கிய கதாபாத்திரங்களில் நடித்த இப்படம் சராசரி வசூலை ஈட்டியது.
# நான் ராஜாவாகப் போகிறேன்

## நடிகர்கள்

- நகுல் - ராஜா, ஜீவா
- சாந்தினி - வள்ளி
- அவனி மோதி - ரீமா
- நிசாந்த் - வாகப்
- ஏ. வெங்கடேஷ் - இசக்கிமுத்து அண்ணாச்சி
- கௌரவ் நாராயணன் - காவலர் ரவி
- மணிவண்ணன் - காமராஜ்
- பாபி சிம்மா - சங்கர் சுப்பிரமணியன்
- கஸ்தூரி - பேராசிரியர் பாரதி
- சுரேஷ் - ராஜாவின் அப்பா
- சீதா - ராஜாவின் அம்மா
- வனிதா விஜயகுமார் - மருத்துவர் டயானா
- சேட்டன் - மருத்துவர் டயானாவின் கணவர்
- டெல்லி கணேஷ் - காமராஜுவின் உதவியாளர்
- மயில்சாமி
- ஜி. வி. குமார் - ரீமாவின் அப்பா
- வாசு விக்ரம்
- ஆர்த்தி - கராத்தே துர்கா  
**சிறப்புத் தோற்றம்**
- சாரீன் கான்
- வெற்றிமாறன்
- ஜி. வி. பிரகாஷ் குமார்
- வேல்ராஜ்
# மகுமுதுல்லா

**முகம்மது மகுமுதுல்லா ரியாத்** (*Mohammad Mahmudullah Riyad*, பிறப்பு: 4 பெப்ரவரி 1986, டாக்கா), வங்காளதேசத் துடுப்பாட்ட வீரர். இவர் டாக்கா பிரிவு அணிக்காக முதல்-தர, மற்றும் பட்டியல்-அ போட்டிகளில் விளையாடி, வங்காளதேச 'ஏ' அணியில் இணைத்துக் கொள்ளப்பட்டார். பல்துறை ஆட்டக்காரரான இவர் நடு-வரிசை அல்லது கீழ்-வரிசை துடுப்பாட்டத்திலும், சுழல் பந்து வீச்சிலும் விளையாடி வருகிறார். இவர் வங்காளதேசத் துடுப்பாட்ட அணிக்காக தேர்வுத் துடுப்பாட்டம் , பன்னாட்டு இருபது20 மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்  
மகுமுதுல்லா 2007 சூலையில் இலங்கையில் இடம்பெற்ற அந்நாட்டு அணிக்கு எதிரான மூன்றாவது ஒருநாள் போட்டியில் முதன் முதலில் விளையாடினார். இப்போட்டியில் இவர் 36 ஓட்டங்களை எடுத்ததுடன், 2 விக்கெட்டுகளையும் கைப்பற்றினார். 2009 சூலை 9 இல் தனது முதலாவது தேர்வுப் போட்டியை மேற்கிந்தியத் தீவுகளுக்கு எதிராக விளையாடி, இரண்டு காலப் போட்டிகளிலுமாக மொத்தம் எட்டு விக்கெட்டுகளைக் கைப்பற்றினார்.
# மகுமுதுல்லா

## 2015 துடுப்பாட்ட உலகக்கிண்ணம்

மார்ச் 9, 2015 இல் நடைபெற்ற 2015 துடுப்பாட்ட உலகக்கிண்ணத் தொடரில் இங்கிலாந்து துடுப்பாட்ட அணிக்கு எதிரான போட்டியில் இவர் நூறு ஓட்டங்களை அடித்தார். இதன்மூலம் உலகக் கிண்ணத் தொடரில் நூறு ஓட்டங்கள் அடித்த முதல் வங்காளதேசத் துடுப்பாட்ட வீரர் எனும் சாதனை படைத்தார். மார்ச் 13 இல நடைபெற்ற அடுத்த போட்டியில் நியூசிலாந்து துடுப்பாட்ட அணிக்கு எதிரான போட்டியிலும் நூறு ஓட்டங்கள் அடித்தார். இதன்மூலம் தொடர்ச்சியாக உலகக் கிண்ணத் தொடரில் இரண்டு நூறு ஓட்டங்களை அடித்த முதல் வங்காளதேசத் துடுப்பாட்ட வீரர் எனும் சாதனை படைத்தார். மேலும் இந்தப் போட்டியில் வென்றதன் முலம் வங்காளதேச அணி காலிறுதிக்குச் சென்றது. இருந்தபோடிலும் இந்தப் போட்டியில் நியூசிலாந்து அணி 3 இலக்குகள் வித்தியாசத்தில்ம் வெற்றி பெற்றது. இந்தத் தொடரில் இவர் விளையாடிய ஆறு போட்டிகளில் 365 ஓட்டங்கள் எடுத்தார்.இவரின் சராசரி 73.00 ஆக இருந்தது. இவரும் சகீப் அல்ஹசனும் இணைந்து ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் சேர்த்த வங்காளதேச இணை எனும் சாதனை படைத்தனர்.
# மகுமுதுல்லா

## தேர்வுத் துடுப்பாட்டம்

2009 ஆம் ஆண்டில் வங்காளதேசத் துடுப்பாட்ட அணி மேற்கிந்தியத் தீவுகளில் சுற்றுப்பயணம் செய்து விளையாடியது . சூலை 9 இல் கிங்ஸ்டவுனில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார்.
# மகுமுதுல்லா

## தலைவராக

2018 ஆம் ஆண்டில் நடைபெற்ற முத்தரப்பு ஒருநாள் தொடரின் இறுதிப் போட்டியில் சகீப் அல் அசனுக்கு காயம் ஏற்பட்டது. எனவே அதனைத் தொடர்ந்து வந்த இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தலைவராக இவருக்கு வாய்ப்பு வழங்கப்பட்டது. சனவரி 31 , 2018 இல் நடைபெற்ற போட்டியிலிவர் 10 ஆவது தேர்வுத் துடுப்பாட்டத் தலைவராக நியமிக்கப்பட்டார்.
# மகுமுதுல்லா

## 2017 வாகையாளர் கோப்பை

2017 ஐசிசி வாகையாளர் கோப்பைத் தொடரில் விளாஇயாடும் வங்காளதேச அணியில் இடம்பெறார். பெர்த்தில் நடைபெற்ற காலிறுதிப் போட்டியில் இவரும் இவரும் சகீப் அல்ஹசனும் இணைந்து 224 ஓட்டங்கள் சேர்ததனர். இதன்மூலம் வாகையளர் கோப்பைத் தொடரில் ஒருநாள் பன்னாட்டுத் துடுப்பாட்டப் போட்டிகளில் 5 ஆவது இணைக்கு அதிக ஓட்டங்கள் சேர்த்த இணை எனும் சாதனை படைத்தனர்.
# மகுமுதுல்லா

## பன்னாட்டு சதங்கள்

### பன்னாட்டு ஒருநாள் சதங்கள்

| # | ஓட்டங்கள் | ஆட்டம் | எதிராக | நகரம்/நாடு | அரங்கு | ஆண்டு | முடிவு |
| --- | --- | --- | --- | --- | --- | --- | --- |
| **1** | 103 | 114 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2015 | வெற்றி |  |
| **2** | 128* | 115 | ஆமில்டன், நியூசிலாந்து | செடான் பூங்கா அரங்கம் | 2015 | தோல்வி | } |
# வாட்நகர்

**வாட்நகர்** அல்லது **வத்நகர்** (Vadnagar), இந்தியா, குஜராத் மாநிலத்தின், மெகசானா மாவட்டத்தில் உள்ள தொன்மையான நகரம் மற்றும் நகராட்சி மன்றமாகும். இது இந்தியப் பிரதமர் நரேந்திர மோடி பிறந்த நகரம்.
# வாட்நகர்

## மக்கள் வகைப்பாடு

2001ஆம் ஆண்டு மக்கட்தொகை கணக்கெடுப்பின்படி, வாட் நகர மக்கள் தொகை 25,041 ஆகும். அதில் ஆண்கள் 51%; பெண்கள் 49% உள்ளனர். எழுத்தறிவு விகிதம் 65% ஆகும். ஆறு வயதிற்குட்பட்ட குழந்தைகள், வாட் நகர மொத்த மக்கட்தொகையில் 13%ஆக உள்ளனர்.
# வாட்நகர்

## வரலாறு

மகாபாரத காலத்தில் வாட்நகரை ஆனர்த்தபூர் என்று கூறிப்பிடப்பட்டுள்ளது. குருச்சேத்திரப் போரில் வாட்நகரப் போர்வீரர்கள் பாண்டவர் மற்றும் கௌரவர் அணியில் இணைந்து போரிட்டனர்.
சமீபத்திய தொல்லியல் ஆய்வில், கி. பி., முதல் நூற்றாண்டிலேயே வாட்நகர், சமயம் மற்றும் கலைகளில் சிறந்து விளங்கி இருந்தது என அறியப்பட்டுள்ளது.  
கி. மு., மூன்றாம் அல்லது நான்காம் நூற்றாண்டின் புத்தரின் சிலைகளும் ஒரு புத்த மடாலயமும் இந்நகரில் காணப்படுகிறது. இதனை சீன யாத்திரீகர் யுவான் சுவாங் தனது நூலில் குறிப்பிட்டுள்ளார்.
# வாட்நகர்

## வாட்நகர் தொடருந்து நிலையம்

வாட்நகர் தொடருந்து நிலையம் இரண்டு நடைமேடைகளுடன் கூடியது. இத்தொடருந்து வழியாக நாள் ஒன்றிற்கு ஆறு தொடருந்துகள் செல்கிறது. சிறுவயதில் நரேந்திர மோடி இத்தொடருந்து நிலையத்தில் தேனீர் விற்றுக் கொண்டிருந்தார். இத்தொடருந்து நிலையத்தின் மேம்பாட்டிற்கு இந்திய அரசு எட்டு கோடி ரூபாய் ஒதுக்கியுள்ளது.
# வாட்நகர்

## ஆன்மிகத் தலங்கள்

வாட்நகர் தொடருந்து நிலையத்திலிருந்து 40 கி மீ தொலைவில் புகழ் பெற்ற தரங்கா சமணர் கோயில் உள்ளது.
# பெண் கொலை

யில் பெண் கொலைக்கு எதிராக கூட்டரசு சட்டம் 2010இல் அறிவிக்கப்படுதல்]]  
**பெண்கொலை** (*Femicide* அல்லது *Feminicide*) பெண்கள் கொலை செய்யப்படுவதற்கான பெண்ணியச் சொல் ஆகும். இது பண்பாடுகளுக்கேற்ப வெவ்வேறாக வரையறுக்கப்படுகின்றது. இதனை முதலில் பயன்படுத்திய பெண்ணிய எழுத்தாளர் டயானா ஈ. எச். இரசல் "ஆண்கள் பெண்களை பெண்கள் என்பதற்காகக் கொல்வது " என வரையறுத்துள்ளார். மற்ற பெண்ணியவாதிகள் பெண்கள் என்பதால் கொலையின் நோக்கம் அல்லது குறிக்கோள் பெண்கள் மீதிருப்பது பெண்கொலை என்கின்றனர். பிறர் பெண்களைக் பெண்கள் கொல்வதும் பெண்கொலையே என வாதிடுகின்றனர். பொதுவான கொலையிலிருந்து பெண்கள் கொலையை மட்டும் வேறுபடுத்த வேண்டியதன் தேவையை கேள்விக்குட்படுத்துபவர்களும் உண்டு. மாற்றுக் கருத்துடையோர் நடைபெறும் கொலைகளில் 80% க்கும் மேற்பட்டவர்கள் ஆண்கள் என்றும் மிகக் குறைந்த அளவிலுள்ள பெண்களின் கொலைக்கு முக்கியத்துவம் தர வேண்டுவதன் காரணம் என்ன என்றும் கூறுகின்றனர். வேறு சிலர் பாலினக் கொலை என்ற பொதுவான இருதரப்பையும் உள்ளடக்கிய சொல்லை பரிந்துரைக்கின்றனர். இருப்பினும் பெண்ணியவாதிகள் இக்கருத்துக்களை ஏற்பதில்லை. பெண்கொலை பற்றி விவாதிக்க எழும் மனத்தயக்கமே பொதுச்சொற்களையும் பொதுவான வரையறைகளையும் நாடுவதாக குறை கூறுகின்றனர். பெண்கொலைக்கான நோக்கங்கள் கொலைக்கான நோக்கங்களிலிருந்து வேறுபட்டவை. தெரு வன்முறையில் மையப்படாது வீட்டுக்குள் வன்முறையில் பெண்கொலைக்கான நோக்கம் அமைந்துள்ளது.
# பொறியாளன் (திரைப்படம்)

**பொறியாளன்** என்பது 2014ஆம் ஆண்டில் வெளியான ஒரு தமிழ்த் திரைப்படமாகும். தாணுகுமார் இயக்கிய இப்படத்தில் ஹரீஷ் கல்யாண், ரக்சிதா ஆகியோர் முக்கிய கதாபாத்திரங்களில் நடித்திருந்தனர். இது மணிமாறன் எழுத்தில் உருவான திரைப்படமாகும். வேல்ராஜ் ஒளிப்பதிவு செய்த இப்படத்திற்கு அறிமுக இசையமைப்பாளர் எம். எஸ். ஜோன்ஸ் இசையமைத்திருந்தார். இது 2014 செப்டம்பர் 5 அன்று வெளியானது.
# பொறியாளன் (திரைப்படம்)

## நடிகர்கள்

- ஹரீஷ் கல்யாண் - சரவணன்
- ரக்சிதா
- ஆடுகளம் நரேன்
- அச்யுத் குமார் - சுந்தர்
- அஜய் ராஜ் - பிரபு
- மோகன்ராமன் - சாஸ்திரி
- டெல்லி கணேஷ்
- உதயபாணு மகேஷ்வரன்
- அஜய் ரத்தினம்
- மயில்சாமி
- கிரேன் மனோகர்
- வேல்ராஜ் - சிறப்புத் தோற்றம்
- கானா பாலா - சிறப்புத் தோற்றம்
# பொறியாளன் (திரைப்படம்)

## வெளியீடு

இதன் வெளியீட்டு உரிமையைப் பெற்ற வேந்தர் மூவிஸ் இப்படத்தை 2014 செப்டம்பர் 5 அன்று வெளியிட்டனர்.
# ஒளிப்பதிவாளர்

**திரைப்பட ஒளிப்பதிவாளர்** அல்லது **ஒளிப்பதிவாளர்** (*Cinematographer*) என்பவர் ஒரு திரைப்படம் இயக்குநரால் உருவாக்கப்படுவதை ஒளிப்படமாக அதாவது காணொளியாகப் பதிவு செய்பவர் மற்றும் திரைப்பட வடிவ நேர்த்தியினை, துல்லியத்தை, அழகினை வெளிக்காட்டுபவர் எனலாம்.  
ஓர் ஓளிப்பதிவாளர் திரைக்களத்தை மன ஓவியமாகத் தீட்டி, திரைப்படத்தின் கலை மற்றும் நாடகத்தன்மையின் அங்கங்களைக் கட்டுப்படுத்தி தொழில்நுட்ப வசதிகளைக் கொண்டு தன் புதுப் புது சிந்தனை ஆற்றலைக் கொண்டு திரைப்படக் காட்சிகளை வடிவமைக்கும் கலைஞராவார். முழு நேரங்களில் திரைப்பட ஒளிப்பதிவாளரின் சுதந்திரம் இருக்காது எனினும், திரைப்பட இயக்குநர் அல்லது தயாரிப்பாளரினால் தேர்வு செய்யப்பெற்ற களத்தை ரசிக்கும்படி படைக்கும் திறன் முற்றும் ஒளிப்பதிவாளரின் திறன் பால் மட்டுமே உள்ளது. பல நிறுவனங்கள் ஒளிப்பதிவாளர்க்கென சான்றிதழுடன் பயிற்சியளித்து வருவதைக் காணலாம். அமெரிக்கா நாடு 100 வது ஒளிப்பதிவாளர்கள் தினத்தை 2020 ஆம் ஆண்டு கொண்டாடியது.  
-
# பேரியம் பர்குளோரேட்டு

**பேரியம் பர்குளோரேட்டு** *(Barium perchlorate)* என்பது Ba(ClO<sub>4</sub>)<sub>2</sub> என்ற மூலக்கூறு வாய்பாடுடன் கூடிய பேரிய உப்பு ஆகும். இது ஒரு வலிமையான ஆக்சிசனேற்றி ஆகும். வாணவெடி தயாரிப்புத் தொழிலில் இவ்வுப்பு பயன்படுகிறது. 505 பாகை செல்சியசு வெப்பநிலையில் சிதைவடைகிறது.
# பேரியம் பர்குளோரேட்டு

## தயாரிப்பு

பேரியம் குரோமேட்டு மீது பர்குளோரிக் அமிலத்தைச் செலுத்தி பேரியம் பர்குளோரேட்டு தயாரிக்கப்படுகிறது.
# வக்பு வாரியக் கல்லூரி

**முகையத் ஷா சிர்குரோ வக்பு வாரியக் கல்லூரி** (MSS Wakf Board College) என்பது மதுரை மாநகரில் உள்ள ஒரு சிறுபான்மைக் கல்வி நிறுவனம் ஆகும். இது இந்தியாவில் வக்பு வாரியத்தால் 1964ஆம் ஆண்டு முதல் நடத்தப்படும் ஒரே ஒரு கல்லூரியாகும். மதுரையின் பழமையான மற்றும் முதல் முசுலிம் கல்லூரி ஆகும். இக்கல்லூரியில் அரசு உதவி பெறும் பிரிவில் 8 இளநிலை, இரண்டு முதுநிலை மற்றும் ஒரு ஆய்வு நிறைஞர் படிப்பும், சுயநிதிப் பிரிவில் 5 இளநிலை, இரண்டு முதுநிலை மற்றும் ஒரு முதுநிலைப் பட்டயம் மற்றும் கணினிப் பயன்பாடு பட்டயப் படிப்பும் நடத்தப்படுகிறது.
# வக்பு வாரியக் கல்லூரி

## அரசு உதவி பெறும் படிப்புகள்

### இளங்கலை

- இளங்கலை வரலாறு
- இளங்கலை பொருளாதாரம் (ஆங்கிலம் & தமிழ் ஊடகம்)
- இளங்கலை அறிவியல் இயற்பியல்,
- இளங்கலை கணிதம்
- இளங்கலை அறிவியல் வேதியியல்
- இளங்கலை அறிவியல் விலங்கியல்
- இளங்கலை வணிகவியல்
# வக்பு வாரியக் கல்லூரி

## அரசு உதவி பெறும் படிப்புகள்

### முதுகலை

- முதுகலை ஆங்கில இலக்கியம்
- முதுகலை வணிகவியல்
# வக்பு வாரியக் கல்லூரி

## சுயநிதி படிப்புகள்

### இளங்கலை

- இளங்கலை தமிழ்
- இளங்கலை ஆங்கிலம்
- இளங்கலை கணினி அறிவியல்
- இளங்கலை மின்னணுவியல்
- இளங்கலை வணிகவியல் (கணினி பயன்பாட்டுடன் வணிகம்)
- இளங்கலை வியாபார நிர்வாகம்
- இளங்கலை கணினி பயன்பாடு (பி.சி.ஏ)
# வக்பு வாரியக் கல்லூரி

## சுயநிதி படிப்புகள்

### முதுகலை

- முதுகலை கணினி அறிவியல்
- முதுகலை தகவல் தொழில்நுட்பம் & மேலாண்மை (IT & M)
- முதுகலை வணிகவியல்
# வக்பு வாரியக் கல்லூரி

## சுயநிதி படிப்புகள்

### பட்டயப்படிப்பு

- முதுகலை பட்டயப்படிப்பு (ஓராண்டு): கணினி பயன்பாடுகள் (PGDCA)
- பட்டயப்படிப்பு (ஓராண்டு): கணினி பயன்பாடுகள் (DCA)
# வக்பு வாரியக் கல்லூரி

## சுயநிதி படிப்புகள்

### முதுநிலை ஆய்வாளர்

- முதுநிலை ஆய்வாளர் - வணிகவியல்.
# ராஜபாளையம் தங்கப்பூ ஜடையாரம்

*இராசபாளையம் தங்கப்பூ சடையாரம்* என்பது திருமணத்தின் போது மணப்பெண்களுக்குச் சூட்டப்படும் ஒரு அலங்காரப் பொருள் ஆகும். இவை காலங்காலமாக விருதுநகர் மாவட்டம் இராசபாளையம் பகுதியில் கைவேலைப்பாடுகளுடன் தயார் செய்யப்படுகிறது. இந்த அலங்காரப்பொருள் கோவில்களில் அம்மன் ஊர்வலத்திலும் சாமிக்குச் சூட்டப்பட்டு ஊர்வலமாக எடுத்துச்செல்லப்படுகிறது.
# ராஜபாளையம் தங்கப்பூ ஜடையாரம்

## முக்கியத்துவம்

இராஜபாளையம் பகுதியில் வாழும் இராஜூக்கள் அவர்களின் கல்யாணத்தில் மணப்பெண்களுக்குக் கூந்தலை அலங்கரிக்க தங்கப்பூ ஜடையாரம், குஞ்சங்கள் போன்றவற்றைப் பயன்படுத்திக் கல்யாண ஊர்வலம் நடத்துவார்கள்.
# ராஜபாளையம் தங்கப்பூ ஜடையாரம்

## செய்யும் முறை

சுத்த தங்கத்தைத் தகடாக முதலில் மாற்றி பின்னர் பலவகையான இரும்பு அச்சுக்களில் வைத்து 21 முதல் 23 வகையான தங்கப்பூக்கள் தயாரிக்கப்பட்டு இவற்றின் மேல் நாகர், கிருஷ்ணர் போன்ற தெய்வங்களின் உருவங்களும் பதிக்கப்படுகின்றன.
# ராஜபாளையம் தங்கப்பூ ஜடையாரம்

## ஏற்றுமதி

இந்த *இராஜபாளையம் ஜடையாரங்கள்* சிங்கப்பூர், லண்டன், அமெரிக்கா போன்ற வெளி நாடுகளுக்கும் ஏற்றுமதி செய்யப்படுகிறது.
# பேரியம் அயோடேட்டு

**பேரியம் அயோடேட்டு** (*Barium iodate*) என்பது Ba(IO<sub>3</sub>)<sub>2</sub> என்ற மூலக்கூறு வாய்பாடுடன் கூடிய வெண்மை நிற பொடித்துகள்களாக உள்ள பேரிய உப்பு ஆகும்.
# பேரியம் அயோடேட்டு

## தயாரிப்பு

அயோடினுடன் பேரியம் ஐதராக்சைடை வினைபுரியச் செய்வதன் மூலமாகவோ அல்லது பேரியம் குளோரேட்டுடன் பொட்டாசியம் அயோடேட்டு சேர்த்து வினைபுரியச் செய்வதன் மூலமாகவோ பேரியம் அயோடேட்டு தயாரிக்கப்படுகிறது.
# பேரியம் அயோடேட்டு

## வேதிப்பண்புகள்

தோராயமாக 580 °செ (1,076 °பா) வெப்பநிலை வரை பேரியம் அயோடேட்டு நிலைப்புத் தன்மையுடன் காணப்படுகிறது. ஒருவேளை இதைவிட அதிகமாக வெப்பநிலை அதிகரித்தால் ராமெல்சுபர்கின் வினை நிகழ்கிறது:  
:Ba(IO<sub>3</sub>)<sub>2</sub> → Ba<sub>5</sub>(IO<sub>6</sub>)<sub>2</sub> + 9 O<sub>2</sub> + 4 I<sub>2</sub>
# இரண்டாம் ஜெயசிம்மன்

**இரண்டாம் ஜெயசிம்மன்** (Jayasimha II ஆட்சிக்காலம்1015 -1042 ) (இரண்டாம் ஜெகதேகமல்லன், மல்லிகமோட என்றும் அழைக்கப்படுகிறான்) இவனது சகோதரன் ஐந்தாம் விக்ரமாதித்தனுக்குப்பின் மேலைச் சாளுக்கிய அரியணையில் ஏறினான். இவன் தன்னாட்டைக்காக்க தெற்கில் சோழர்களுடனும் வடக்கில் பரமரா வம்சத்தவர்களுடனும் பல முனைகளில் போராட வேண்டி இருந்தது. எப்படியாயினும் இவனது ஆட்சிக் காலம் கன்னட இலக்கிய வளர்ச்சியில் ஒரு முக்கியமான காலகட்டமாகும். இவனது அமைச்சர் பிராமண கன்னட எழுத்தாளரான துர்கசிம்மா ஆவார்(இவர் பஞ்சதந்திரத்தை கி.பி. 1031இல் எழுதியவர்).  
சோப்ரா போன்ற வரலாற்றாசிரியர்களின் கருத்துப்படி, இந்தக் காலத்தில் வேங்கியைத் தங்கள் திருமண உறவுகளால் சோழர்கள் தங்கள் கைகளில் உறுதியாக பற்றியிருந்தனர். இது மேலைச்சாளுக்கியருக்கு ஏமாற்றத்தையும், எரிச்சலையும் தந்தது. இரண்டு முனைகளில் இருந்து கிழக்கிலும் தெற்கிலும் மேலைச் சாளுக்கியர்களை சோழர்கள் அச்சுறுத்தினர்.
# இரண்டாம் ஜெயசிம்மன்

## மால்வா படையெடுப்பு

மால்வாவைச் சேர்ந்த பரமரா வம்சத்தின் மன்னன் போஜா என்பவன் அவனது முன்னோடியான மஞ்சா அடைந்த தோல்விக்குப் பழிவாங்க வேண்டுமென வடக்கில் இருந்து சாளுக்கிய அரசின் மீது படையெடுத்து வட கொங்கன் லதா (நவீன குஜராத்) பகுதிகளைக் கைப்பற்றி சிலகாலம் தங்கள் வசம் வைத்திருந்தனர். மூன்றாம் பில்லம்மன் என்னும் சியுனா (யாதவ) மரபின் சிற்றரசன் தேவகிரியை (நவீன தௌலதாபாத் ) ஆண்டுவந்தான் இவன் போஜா வுக்கு ஆதரவாளனாகி இரண்டாம் ஜெயசிம்மனுக்கு எதிராகப் போராடினான். வரலாற்றாசிரியர் சென் இந்த படையெடுப்பு போஜா, காளச்சூரியப் ஆட்சியாளர் கங்கேயாதவா மற்றும் இராஜேந்திர சோழன் ஆகியோரின் கூட்டமைப்பின் காரணமாக இருக்கலாம் எனக் கருதுகிறார். ஆனால் இரண்டாம் ஜெயசிம்மன் கி.பி.1024 இல் செய்த படையெடுப்புக்கள் மூலமாக அவன் இழந்த அனைத்து வடக்குப் பகுதிகளையும் வெற்றிகரமாக மீட்டான். மூன்றாம் பில்லம்மனுடன் சமாதானமாகப் போகும் விதமாக இரண்டாம் ஜெயசிம்மனின் ஒரு மகளை அவனுக்குத் திருமணம் செய்வித்தான்.
# சோலார் இம்பல்சு-2

(2011)]]  
**சோலார் இம்பல்சு-2** அல்லது **சூரிய ஆற்றல் வானூர்தி-2** (Solar Impulse-2) , சுவிட்சர்லாந்து நாட்டை சேர்ந்த பெர்ட்ராண்ட் பிக்கார்டு மற்றும் ஆண்ட்ரே போர்ஸ்பெர்க் ஆகிய விமானிகள் சூரிய ஆற்றலால் இயங்கும் இவ்வானூர்தியை 13 ஆண்டு கால ஆய்வு முடிவில் வடிவமைத்துள்ளனர். 2740 கிலோ கிராம் எடை கொண்ட இந்த விமானத்தில், 135 மைக்ரேன் தடுமம் (மனித தலைமுடி அளவு) எடை கொண்ட 17,248 சூரிய மின்கலத் தகடுகள் (சோலார் செல்கள்) பொருத்தப்பட்டு, அதன் மூலம் மின்சக்தி உற்பத்தி செய்து, அதனை 633 கிலோ கிராம் எடை கொண்ட நான்கு லித்தியம் பாலிமர் மின்கலங்கள் மூலம் சேமிக்கப்பட்ட மின்சாரத்தைப் பயன்படுத்தி விமானத்தின் புரோப்பல்லர்கள் எனப்படும் சுழலிகளால் எஞ்சின்கள் இயங்குகிறது.  
மணிக்கு 50 முதல் 100 கி.மீ வேகத்தில் பயணிக்கும் இவ்வானூர்தி 8,500 மீட்டர் (26,000 அடி) உயரம் வரை பறக்க வல்லது. தொடர்ந்து 120 மணி நேரம் வரை இவ்விமானத்தை இயக்க முடியும். இந்த விமானத்தின் 72 மீட்டர் (236 அடி) நீள இறக்கைகளில் சூரியத் தகடுகள் பொருத்தப்பட்டுள்ளன. பகலில் சூரிய ஒளியிலிருந்து கிடைக்கும் ஆற்றலைச் சேமித்து இவ்வானூர்தி செயல்படும் வகையில் வடிவமைக்கப்பட்டுள்ளது.
பகலில் சூரிய ஒளியின் காரணமாக நிறைய மின்சாரம் கிடைக்கும் என்பதால் சோலார் இம்பல்சு வானூர்தி பகல் நேரங்களில் அதிக பட்சமாக 28 ஆயிரம் அடி உயரத்தில் பறக்கும். இரவில் மின்சாரத்தை மிச்சப்படுத்த அதிக பட்சமாக 3000 அடி உயரத்தில் பறக்கும்.  
இவ்விமானத்தில் ஒரு விமானி மட்டுமே அமரக்கூடிய வகையில் இருக்கை இருப்பதால் பெர்ட்ராண்ட் பிக்கார்டு மற்றும் ஆண்ட்ரே போர்ஸ்பெர்க் ஆகிய விமானிகள் இவ்விமானத்தை மாற்றி மாற்றி ஓட்டுகிறார்கள்..
.  
இவ்வானூர்தி 9 மார்ச் 2015, திங்களன்று அபுதாபிலிருந்து புறப்பட்டு, ஏமன் நாட்டுத் தலைநகர் மஸ்கட்டில் தரை இறங்கி, பின் அரபுக் கடல் மேல் பறந்து இந்தியா, மியான்மர், சீனா ஆகிய நாடுகளில் தங்கி பின், பசிபிக் பெருங்கடல் மேல் எங்கும் நிற்காமல் தொடர்ந்து பறந்து ஐக்கிய அமெரிக்காவில் தரையிறங்கி பின் அட்லாண்டிக் பெருங்கடல் மேல் தொடர்ந்து பறந்து, மொராக்கோ அல்லது தெற்கு ஐரோப்பா ஆகிய நாடுகளில் ஒன்றில் தங்கி, மீண்டும் புறப்பட்ட இடமான அபுதாபிக்கு திரும்பும்.
# சோலார் இம்பல்சு-2

## பயண நோக்கம்

எந்த எரிபொருளும் இல்லாமல் சூரிய ஒளி சக்தியால் மட்டுமே இயங்கும் இவ்விமானத்தின் மூலம் உலகைச் சுற்றி வந்து சாதனை படைக்கும் முயற்சியில் சோலார் இம்பல்சு-2 ஈடுபட்டுள்ளது. பசிபிக் பெருங்கடல் மற்றும் அட்லாண்டிக் பெருங்கடல் பகுதிகளில் எங்கும் நிற்காமல், நீண்ட தூரப் பயணத்திற்கான சூரிய ஆற்றல் தொழில்நுட்பத்தை பயன்படுத்தி சாதனை புரிந்திட முடியும் என்பதை உலகிற்கு தெரிவிக்கவும்; *தூய்மையான தொழில்நுட்பங்கள்* பற்றிய விழிப்புணர்வை பரப்பும் நோக்குடன் பயணிக்கிறது என *சோலார் இம்பல்சு-2*வை உருவாக்கியதாக சுவிட்சர்லாந்து நாட்டு விமானிகள் *ஆண்ட்ரே போர்ஸ்பெர்க்* மற்றும் ''பெர்ட்ராண்ட் பிக்கார்டு' கூறுகிறார்கள்.
# சோலார் இம்பல்சு-2

## பசிபிக் பெருங்கடல் பயணம்

- 30 மே 2015 அன்று நாஞ்சிங்கிலிருந்து ஹவாய்க்கு புறப்பட்ட வானூர்தி 40 மணி நேரத்திற்குப் பின் தொடர்ந்து பறக்க இயலாத அளவிற்கு வானிலை மேசமடைந்த காரணத்தால், ஜப்பான் நாட்டின் நகோயா நகர விமான நிலையத்தில் தரையிறக்கப்பட்டது.
- பின்னர் நாஞ்சிங்கிலிருந்து 28 சூன் 2015 அன்று புறப்பட்டு, பசிபிக் கடல் மீது தொடர்ந்து ஐந்து பகல், ஐந்து இரவு, (117 மணி 52 நிமிடங்கள்) பறந்து அமெரிக்காவின், ஹவாய் மாநிலத்தின் கலிலீயோ பன்னாட்டு விமான நிலையத்தில் 3 சூலை 2015 அன்று தரை இறங்கியது. பசிபிக் கடல் பயணத்தின் போது சோலார் இம்பல்சு விமானத்தின் மின்கலங்களில் இரண்டு அதிக வெப்பம் காரணமாக சீர்செய்ய இயலாத அளவிற்கு பழுதாகிவிட்டது. எனவே சோலார் இம்பல்சு வானூர்தி ஏப்ரல் 2016 முன்னதாக ஹாவாயை விட்டுப் புறப்படாது.  
| ஆண்ட்ரே போர்ஸ்பெர்க் |
| --- |
# ஜோசப் லெலிவெல்ட்

**ஜோசப் லெலிவெல்ட்** (*Joseph Lelyveld*, 5 ஏப்ரல் 1937 – 5 சனவரி 2024) என்பவர் நியூயார்க்கில் வாழ்ந்த வரும் ஒரு பத்திரிக்கையாளர் ஆவார். சில நூல்களையும் எழுதியுள்ளார். இலண்டன், புதுதில்லி, ஹாங்காங், ஜோகன்னர்ஸ்பர்க் ஆகிய நகரங்களில் பத்திரிக்கை நிருபராகப் பணியாற்றினார்.
மகாத்மா காந்தி பற்றியும் அவருடைய வாழ்க்கைப் பற்றியும் ஒரு நூலை எழுதினார். அந்நூலில் சில பகுதிகள் காந்தியின் பாலியல் வாழ்க்கைப் பற்றிய செய்திகள் இடம்பெற்ற காரணத்தால் அந்த நூல் மிகுந்த சர்ச்சைக்கு உள்ளானது. எனவே 2011இல் குஜராத் மாநிலத்தில் அந்நூல் தடை செய்யப்பட்டது.
# ஜோசப் லெலிவெல்ட்

## கல்வியும் பணியும்

- ஜோசப் லெலிவெல்ட் 1958 ஆம் ஆண்டில் ஆர்வர்டு கல்லூரியில் பயின்று பட்டம் பெற்றார்.
- 1960 ஆம் ஆண்டில் கொலம்பியா இதழிகைப் பள்ளியில் முதுநிலைப் பட்டம் பெற்றார்.
- 1962 இல் தொடங்கிக் கிட்டத்தட்ட 40 ஆண்டுகள் டைம்சு இதழில் பணி ஆற்றினார்.
- 1994 முதல் 2001 வரை நியூயார்க் டைம்ஸ் இதழில் செயல் பதிப்பாசிரியராகப் பணியாற்றினார்.
- கதைகள் அல்லாத படைப்புகளுக்காகப் புலிட்சர் பரிசு 1986 இல் இவருக்கு வழங்கப்பட்டது.
# ஜோசப் லெலிவெல்ட்

## எழுதிய நூல்கள்

- "House of Bondage: A South African Black Man Exposes in His Own Pictures and Words the Bitter Life of His Homeland Today" (foreword to book by Ernest Cole). New York: Random House, 1967. LCCN 67-21147
- Move Your Shadow: South Africa, Black and White New York: Crown, 1985.
- Omaha Blues: A Memory Loop. New York: Farrar, Straus and Giroux, 2005. . April 6, 2005.
- Great Soul: Mahatma Gandhi and His Struggle With India Alfred A. Knopf, 2011. , . March 29, 2011
# வாக்காளர் அடையாள அட்டை

**வாக்காளர் அடையாள அட்டை** (Voter ID), இந்தியத் தேர்தல் ஆணையத்தால், 18 வயது எய்திய இந்தியக் குடிமக்களுக்கு வழங்கப்படுவதாகும். தேர்தல்களில் வாக்கு அளிப்பதற்கும், கடவுச் சீட்டு, அலைபேசி இணைப்பு போன்றவைகள் பெறுவதற்கும், *வாக்காளர் அடையாள அட்டை*யை ஒரு அரசு ஆவணமாக பயன்படுத்திக் கொள்ள முடியும்..  
வாக்காளர் அடையாள அட்டை வைத்திருந்தும், வாக்காளர் பட்டியலில் பெயர் இல்லை எனில் பொதுத் தேர்தல்களில் வாக்களிக்க இயலாது. எனவே வாக்காளர் பட்டியலில் பெயர் உள்ளதா என்பதை தேர்தலுக்கு முன்பே உறுதிப்படுத்திக் கொள்ள வேண்டும். அவ்வாறு வாக்காளர் பட்டியலில் தங்கள் பெயர் இல்லை எனில் வாக்காளர் அடையாள அட்டையுடன், உரிய அரசு அலுவலகத்தில் கோரிக்கை வைக்க வேண்டும்.
# வாக்காளர் அடையாள அட்டை

## வாக்காளர் அடையாள அட்டை பெற தகுதிகள்

- 18 வயது நிறைவடைந்த அனைத்து இந்திய குடிமக்கள், இந்தியத் தேர்தல் ஆணையம், குறிப்பிட்ட படிவம்-6 மூலம் வாக்காளர் அடையாள அட்டை பெற உள்ளாட்சி நிறுவனங்களிடம் விண்ணப்பிக்க வேண்டும்.  
- 18 வயதிற்கு மேற்பட்ட மன நோயாளிகள் மற்றும் வாங்கிய கடனைத் தீர்க்க பொருளற்று, திவாலா நிலை (Bankruptcy), அடைந்தவர்கள் வாக்காளர் அடையாள அட்டை பெறத் தகுதியற்றவர்கள்.  
இந்தியத் தேர்தல் ஆணையத்தின் இணையதளம் வழியாகச் சென்றும், வாக்காளர் அடையாள அட்டைக்கு விண்ணப்பம் செய்ய இயலும்.
# வாக்காளர் அடையாள அட்டை

## இதனையும் காண்க

- ஆதார் அடையாள அட்டை
- இந்திய தனித்துவ அடையாள ஆணைய அமைப்பு
- குடும்ப அட்டை
# அலுமினியம் ஒற்றைகுளோரைடு

**அலுமினியம் ஒற்றைக்குளோரைடு** (*Aluminium monochloride*) என்பது AlCl என்ற மூலக்கூறு வாய்பாடு கொண்ட ஒர் உலோக ஆலைடு ஆகும். அலுமினியம் மோனோகுளோரைடு, குளோரிடோ அலுமினியம் என்ற பெயர்களாலும் இச்சேர்மம் அழைக்கப்படுகிறது. செறிவு மிகுந்த அலுமினியத்தின் உலோகக் கலவையிலிருந்து அலுமினியத்தை உருக்கிப் பிரித்தெடுக்கும் அல்கன் செயல்முறையின் ஒரு படிநிலையில் அலுமினியம் ஒற்றைகுளோரைடு உற்பத்தி செய்யப்படுகிறது. செறிவு மிகுந்த உலோகக் கலவையுடன் அலுமினியம் முக்குளோரைடைக் கலந்து சுமார் 1300°செ வெப்பநிலைக்கு சூடுபடுத்தும்போது அலுமினியம் ஒற்றைகுளோரைடு வாயு கிடைக்கிறது  
:2[Al]<sub>{உலோகக் கலவை}</sub> + AlCl<sub>3{வாயு}</sub> -> 3AlCl<sub>{வாயு}</sub>  
பின்னர் 900°செ வெப்பநிலைக்கு குளிர்விக்கப்பட்டால் இது விகிதச் சமமற்று அலுமினியம் உருகல் மற்றும் அலுமினியம் முக்குளோரைடாக பிரிகிறது.  
இம்மூலக்கூறு விண்மீனிடை ஊடகத்தில் கண்டறியப்பட்டுள்ளது.
# பின்னைப்பெண்ணியம்

**பின்னைப்பெண்ணியம்** (Postfeminism) என்பது, இரண்டாம் அலைப் பெண்ணியத்தில் காணப்பட்ட சில முரண்பாடுகளுக்கும், குறைபாடுகளுக்கும் எதிர்விளைவாகத் தோன்றிய ஒரு வகைப் பெண்ணியக் கோட்பாடு ஆகும். பின்னைப்பெண்ணியம் என்பது சரியாக வரையறுக்கப்படாததுடன், மாறுபட்ட வழிகளில் பயன்படுத்தப்பட்டும் வருகிறது. இச்சொல் பொதுவாக வழக்கில் உள்ள அல்லது முன்னர் வழக்கில் இருந்த பெண்ணியத்தில் இருந்து பின்னர் வந்ததை வேறுபடுத்திக் காட்டுவதற்குப் பயன்படுகிறது.
# பின்னைப்பெண்ணியம்

## வரலாறு

1919ல் சஞ்சிகையொன்றை வெளியிட்ட பெண் இலக்கிய அடிப்படைமாற்றவாதக் குழுவினர், அதன் மூலம், தாங்கள் மக்கள்மீதே ஆர்வம் ஆண்களிலும் பெண்களிலும் அல்ல என்றும் , ஒழுக்க, சமூக, பொருளாதார, அரசியல் தர அளவுகள் எவ்வகையிலும் பால் சார்ந்தவை அல்ல என்றும் கூறினர். அவர்கள் ஆணுக்கு எதிராக அல்லாத, பெண்ணுக்குச் சார்பான நிலைப்பாட்டைக் கொண்டிருந்தனர். இது பின்னைப்பெண்ணிய நிலைப்பாடு என அழைக்கப்பட்டது.
# ஸ்டான்போர்டு மார்சுமலோ சோதனை

**ஸ்டான்போர்டு மார்சுமலோ சோதனை** (Stanford marshmallow experiment) என்பது மன நிறைவைத் தள்ளிப்போடுதலைப் பற்றி ஸ்டான்போர்டு பல்கலைக்கழகத்தில் நடந்த தொடர் ஆய்வுகளாகும். இதை நடத்தியவர் உளவியலாளர் வால்டர் மிசெல். இவ்வாய்வில் குழந்தை ஒன்றுக்கு அப்பொழுதே ஒரு இனிப்புப் பண்டமும், 15 நிமிடங்கள் காத்திருந்தால் இரு இனிப்புப் பண்டங்களும் பரிசாகக் கிடைக்கும் என்று இரு வாய்ப்புகள் முன்வைக்கப்படுகின்றன. அக்குழந்தை காத்திருக்கும் 15 நிமிடங்கள் சோதனையாளர் அறையில் இருக்க மாட்டார். மேலும் நடத்தப்பட்ட சோதனைகளில், பரிசுகளுக்காகக் காத்திருந்த குழந்தைகள் வாழ்வின் பல்வேறு காரணிகளை (BMI, கல்வித்திறன்) வைத்து எடைபோட்டதில் சிறந்து விளங்குவதாக ஆய்வாளர்கள் கண்டனர்.
# ஆர். வி. உதயகுமார்

**ஆர். வி. உதயகுமார்** தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். 1990களில் வெளியான எஜமான், சின்ன கவுண்டர் போன்ற பல வெற்றித் திரைப்படங்களை இயக்கியவர். இவர் கோயமுத்தூர் மாவட்டத்தைச் சேர்ந்தவர். கோவை அரசு கலைக் கல்லூரியில் பட்டம் பெற்ற பின்னர் திரைப்பட வாய்ப்புகளுக்காக சென்னைக்கு இடம்பெயர்ந்தார். தமிழ்த் திரைப்படத்துறையில் ரஜினிகாந்த், விஜயகாந்த், கார்த்திக் உள்ளிட்ட முன்னணி கதாநாயகர்களுடன் இணைந்து பணியாற்றியுள்ளார்.  
இயக்குநர்கள் ராதாமோகன், தரணி ஆகியோர் இவரது உதவியாளர்கள் ஆவர்.